CELEX: 62016CN0208
Language: fi
Date: 2016-04-14 00:00:00
Title: Asia C-208/16 P: Valitus, jonka Saksan liittotasavalta on tehnyt 14.4.2016 unionin yleisen tuomioistuimen (yhdeksäs jaosto) asiassa T-287/11, Heitkamp BauHolding v. komissio, 4.2.2016 antamasta tuomiosta

13.6.2016   
            
            
               FI
            
            
               Euroopan unionin virallinen lehti
            
            
               C 211/38
            
         
      Valitus, jonka Saksan liittotasavalta on tehnyt 14.4.2016 unionin yleisen tuomioistuimen (yhdeksäs jaosto) asiassa T-287/11, Heitkamp BauHolding v. komissio, 4.2.2016 antamasta tuomiosta
      (Asia C-208/16 P)
      (2016/C 211/49)
      Oikeudenkäyntikieli: Saksa
      
         Asianosaiset
      
      
         Valittaja: Saksan liittotasavalta (asiamiehet: T. Henze ja R. Kanitz)
      
         Muut osapuolet: Heitkamp BauHolding GmbH, Euroopan komissio
      
         Vaatimukset
      
      
                  —
               
               
                  Euroopan unionin yleisen tuomioistuimen 4.2.2016 asiassa T-287/11 antama tuomio on kumottava sikäli kuin siinä hylätään kanne perusteettomana
               
            
                  —
               
               
                  komission 26.1.2011 antama päätös K(2011)275 lopullinen menettelyssä ”valtiontuki C 7/2010 – KStG, saneerauslauseke” on julistettava mitättömäksi unionin tuomioistuimen perussäännön 61 artiklan 1 kohdan mukaisesti
               
            
                  —
               
               
                  komissio on velvoitettava korvaamaan oikeudenkäyntikulut unionin yleisessä tuomioistuimessa ja unionin tuomioistuimessa.
               
            
         Oikeudelliset perusteet ja pääasialliset perustelut
      
      Valittaja esittää valituksensa tueksi yhden valitusperusteen.
      SEUT 107 artiklan 1 kohtaa on rikottu. Unionin yleinen tuomioistuin ei ottanut huomioon sitä, että KStG:n 8 c §:n 1 a momentti ei ole valikoiva:
      
                  —
               
               
                  Niin sanottu saneerauslauseke ei ole prima facie valikoiva, koska ratkaisevasta viitejärjestelmästä ei poiketa ja koska se on yleinen toimenpide, josta kaikki yritykset jäsenvaltion alueella voivat hyötyä.
               
            
                  —
               
               
                  Niin sanottu saneerauslauseke on myös verojärjestelmän luonteen ja sisäisen rakenteen vuoksi perusteltu. Saneerauslauseke on perusteltu ensiksi taloudelliseen kapasiteettiin perustuvan verotuksen periaatteen nojalla, toiseksi väärinkäytön estämisen, nimittäin väärinkäyttötilanteiden estämisen nojalla ja kolmanneksi vahingollisen omistusosuuksien hankinnan ja saneerausta varten tehtävän omistusosuuksien hankinnan välisten objektiivisten erojen nojalla.